**GVH-ÖRT workshop az új UCP Notice-ról**

**Azonnali közlésre!**

**Az Európai Bizottság decemberben tette közzé a tisztességtelen kereskedelmi gyakorlatokról szóló irányelvhez készült útmutatóját (UCP Notice). Frissített útmutató magyar hatóság általi értelmezésének, vizsgálati szempontjainak megismerése érdekében tartott ÖRT workshopon a GVH elnöke Rigó Csaba Balázs az ipar, a fogyasztók és a szabályozók közös felelősségét hangsúlyozta. Dr. Zenisek Andrea a GVH fogyasztói iroda vezetője a változásokról, valamint a 2022. május 28-tól hatályba lépő, a fogyasztókkal szembeni tisztességtelen kereskedelmi gyakorlat tilalmáról szóló törvény (Fttv.) új elemeiről tartott előadást tartott ÖRT tagságát és az MMSZ Zöld tagozatát képviselő szakemberek számára.**

A tisztességtelen kereskedelmi gyakorlatokat tartalmazó módosított útmutató olyan aktuális témákkal egészült ki mely a reklámipar minden szereplője számára kiemelten fontos. A digitális reklámok térnyerése, ideértve az adatvezérelt valamint az influenszer reklámokat szinte elengedhetetlen elemei a mai kor kommunikációs stratégiájának. Ezen területekhez illeszthető szabályozási elemekkel egészül ki az új útmutató és az Fttv is. A digitális térben elhelyezett reklámok mellett a zöld állítások is kiemelt fókuszt kapnak hiszen a társadalom környezetvédelemmel kapcsolatos figyelme és a fenntarthatóság iránti elkötelezettsége a hirdetők számára is fontos szempont a reklámüzenetek megfogalmazásakor. A reklámok készítése során azonban ügyelni kell arra, hogy azok a frissített szabályoknak is megfeleljenek. Ezen szempontok részleteinek bemutatásával tartott részletes előadást az érdeklődők számára a GVH vezető szakértője Dr. Zenisek Andrea az ÖRT által szervezett online workshopon.

**Köszöntőjében Rigó Csaba Balázs a GVH elnöke kiemelte, a digitális platformon megjelenő új megoldások megfelelő szabályozását melynek legfontosabb szempontja a fogyasztók számára érzékelhető, élvezhető tiszta versenypiaci helyzet megteremtése. A Hatóság az elmúlt években több olyan útmutatót is készített a reklámozó cégek számára melyek a lényeges szempontok közérthető megfogalmazásával és példákkal együtt segítséget nyújt vállalkozásoknak a jogkövető magatartás megismerésére. A GVH számára nem elsődleges cél a bírságolás, sokkal fontosabb a megelőzés és a jogkövető magatartás segítése, kiemelt célunk, hogy a mondanivalónk közérthető nyelven jusson el a versenypiacon érdekelt vállalkozások számára. - hangsúlyozta Rigó Csaba Balázs a GVH elnöke.**

**Az új UCP Notice kialakítása során a korábbi bírósági eseteket és a tagállami joggyakorlatot rögzíti az iránymutatás, melynek alkotásában GVH is részt vett. Az új fejezetek jelentős része a digitális térben elhelyezett kereskedelmi gyakorlatok köré csoportosulnak - a kereskedelmi eredmények átláthatósága, a felhasználói értékelések, influenszer marketing, adatvezérelt reklámozás, videó-, mobil- és online játékok - ezzel is demonstrálva a platform jelentőségét, térnyerését. Az új fejezetek mellett a zöld állításokhoz kapcsolódó fejezet aktualizálása is megtörtént a vállalkozások számára segítő, magyarázó példákkal kiegészítve, mindez magyar nyelven is elérhetően. Az Fttv új elemei pedig a keresési eredmények láthatóságához, a fogyasztói értékelésekhez és viszonteladói jegyforgalmazáshoz, a kettős mércéhez, illetve az árfeltüntetési szabályokhoz kapcsolódnak - mutatott rá prezentációjában Zenisek Andrea a GVH fogyasztóvédelmi irodájának vezetője azokra a tényekre, amelyek a reklámszakma számára fontos, figyelembe veendő szempontként kell, hogy szolgáljanak.**

**Nagy megtiszteltetés volt, hogy a GVH elnökétől és munkatársától közvetlen információt kaptunk az megújult UCP útmutatóval és a hamarosan hatályba lépő törvénnyel kapcsolatban. Az útmutató jobb megismerése nagy segítséget jelent az ÖRT tagjainak, hiszen a megfelelés (compliance) a fogyasztók részére történő reklámozás tekintetében is kiemelt fontos számunkra. Biztos vagyok abban, hogy a mai eseményen résztvevő, több mint 60 szakember hasznos információkat kapott a UCP Notice valamint a módosult fttv-vel kapcsolatban. Nagyon jól sikerült az időzítés is hiszen a május végén hatályba lépő új törvény előtti 3 hónap lehetőséget biztosít a megfelelő napi gyakorlat kialakításához, amelyben az ÖRT is segíti a tagjai munkáját – nyilatkozta Fazekas Ildikó az ÖRT igazgatója.**

**Nagyon fontos, hogy mi is az ÖRT-nél tisztában legyünk az útmutató és a törvény új elemeivel melyeket be kell építenünk a napi gyakorlatunkba, legyen az akár az előzetes véleményezés, a konzultáció vagy akár a tagjaink körében nagyon népszerű fent említett képzés. A tisztességtelen kereskedelmi gyakorlathoz kapcsolódó legfontosabb tudnivalók állandó és nélkülözhetetlen része annak az önszabályozás keretrendszerét képező általános reklámetikai tréningnek, melyet az elmúlt évben több mint 60 alkalommal, mintegy 2000 a reklámkészítésben dolgozó szakember számára tartottunk meg és amelyet folyamatosan bővítünk az új jogszabályi változások miatt. Ezért is fontos volt számunkra, hogy ebben a kulcs fontosságú témakörben a workshop alkalmából elsőkézből, pontos információkat kaptunk a GVH elnökétől és vezető munkatársától – fogalmazott Gerendi Zsolt az ÖRT főtitkára.**